CELEX: 62013CN0576
Language: et
Date: 2013-11-14 00:00:00
Title: Kohtuasi C-576/13: 14. novembril 2013 esitatud hagi — Euroopa Komisjon versus Hispaania Kuningriik

25.1.2014   
            
            
               ET
            
            
               Euroopa Liidu Teataja
            
            
               C 24/7
            
         14. novembril 2013 esitatud hagi — Euroopa Komisjon versus Hispaania Kuningriik
   (Kohtuasi C-576/13)
   2014/C 24/12
   Kohtumenetluse keel: hispaania
   
      Pooled
   
   
      Hageja: Euroopa Komisjon (esindajad: L. Nicolae ja S. Pardo Quintillán)
   
      Kostja: Hispaania Kuningriik
   
      Hageja nõuded
   
   
               —
            
            
               tuvastada kooskõlas Euroopa Liidu toimimise lepingu artikli 258 esimese lõiguga, et kuna Hispaania Kuningriik kohustab lossimise ja lastimisega tegelevaid ettevõtjaid, kes tegutsevad Hispaania avalikku huvi pakkuvates sadamates, üldreeglina osalema SAGEP-is ega luba neil palgata oma töötajaid (ei tähtajatult ega tähtajaliselt) otse tööturult — välja arvatud juhul, kui SAGEP on välja pakkunud ebasobivad töötajad või ebapiisava arvu töötajaid —, siis on Hispaania Kuningriik rikkunud talle Euroopa Liidu toimimise lepingu artiklist 49 tulenevaid kohustusi;
            
         
               —
            
            
               mõista kohtukulud välja Hispaania Kuningriigilt.
            
         
      Väited ja peamised argumendid
   
   Euroopa Komisjon esitas Hispaania Kuningriigi vastu hagi, mille ese on riigisadamate ja kaubandusliku meresõidu seadusega (Ley de Puertos del Estado y de la Marina Mercante) lossimise ja lastimisega tegelevate ettevõtjate suhtes kehtestatud kord osas, mis puudutab sadamas kaupade käitlemise teenust osutavate töötajate haldamist.
   Komisjon on seisukohal, et kuna kõnealune kord kohustab lossimise ja lastimisega tegelevaid ettevõtjaid, kes tegutsevad Hispaania avalikku huvi pakkuvates sadamates, üldreeglina osalema Sociedad Anónima de Gestión de Estibadores Portuarios’es ehk SAGEP-is ega luba neil palgata oma töötajaid (ei tähtajatult ega tähtajaliselt) otse tööturult –välja arvatud juhul, kui SAGEP on välja pakkunud ebasobivad töötajad või ebapiisava arvu töötajaid —, siis on see kord vastuolus kohustustega, mis tulenevad Hispaania Kuningriigile Euroopa Liidu toimimise lepingu artiklist 49, mis käsitleb asutamisvabadust.